CELEX: 
Language: sl
Date: 2009-09-26 00:00:00
Title: 2009/640/ES: Sklep Evropskega parlamenta z dne 23. aprila 2009 o razrešnici glede izvrševanja splošnega proračuna Evropske unije za proračunsko leto 2007, Oddelek IX – Evropski nadzornik za varstvo podatkov#Resolucija Evropskega parlamenta z dne 23. aprila 2009 s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2007, Oddelek IX – Evropski nadzornik za varstvo podatkov

26.9.2009   
            
            
               SL
            
            
               Uradni list Evropske unije
            
            
               L 255/93
            
         
      SKLEP EVROPSKEGA PARLAMENTA
   
   z dne 23. aprila 2009
   o razrešnici glede izvrševanja splošnega proračuna Evropske unije za proračunsko leto 2007, Oddelek IX – Evropski nadzornik za varstvo podatkov
   (2009/640/ES)
   EVROPSKI PARLAMENT,
   
               —
            
            
               ob upoštevanju splošnega proračuna Evropske unije za proračunsko leto 2007 (1),
            
         
               —
            
            
               ob upoštevanju končnih letnih računovodskih izkazov Evropskih skupnosti za proračunsko leto 2007 – zvezek I (C6-0424/2008) (2),
            
         
               —
            
            
               ob upoštevanju letnega poročila Evropskega nadzornika za varstvo podatkov organu, pristojnemu za podeljevanje razrešnice, o opravljenih notranjih revizijah v letu 2007,
            
         
               —
            
            
               ob upoštevanju letnega poročila Računskega sodišča za proračunsko leto 2007 skupaj z odgovori revidiranih institucij (3),
            
         
               —
            
            
               ob upoštevanju izjave o zanesljivosti računovodskih izkazov ter zakonitosti in pravilnosti z njimi povezanih transakcij, ki jo predloži Računsko sodišče v skladu s členom 248 Pogodbe ES (4),
            
         
               —
            
            
               ob upoštevanju člena 272(10) ter členov 274, 275 in 276 Pogodbe ES,
            
         
               —
            
            
               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 50, 86, 145, 146 in 147,
            
         
               —
            
            
               ob upoštevanju člena 71 in Priloge V svojega poslovnika,
            
         
               —
            
            
               ob upoštevanju poročila Odbora za proračunski nadzor (A6-0154/2009),
            
         
               1.
            
            
               podeli Evropskemu nadzorniku za varstvo podatkov razrešnico glede izvrševanja proračuna za proračunsko leto 2007;
            
         
               2.
            
            
               navaja svoje pripombe v priloženi resoluciji;
            
         
               3.
            
            
               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropskih skupnosti, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).
            
         
      
         
            Predsednik
         
         Hans-Gert PÖTTERING
         
      
      
         
            Generalni sekretar
         
         Klaus WELLE
         
      
   
   
      (1)  UL L 77, 16.3.2007.
   
      (2)  UL C 287, 10.11.2008, str. 1.
   
      (3)  UL C 286, 10.11.2008, str. 1.
   
      (4)  UL C 287, 10.11.2008, str. 111.
   
      (5)  UL L 248, 16.9.2002, str. 1.
   
      
         RESOLUCIJA EVROPSKEGA PARLAMENTA
      
      z dne 23. aprila 2009
      s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2007, Oddelek IX – Evropski nadzornik za varstvo podatkov
      EVROPSKI PARLAMENT,
      
                  —
               
               
                  ob upoštevanju splošnega proračuna Evropske unije za proračunsko leto 2007 (1),
               
            
                  —
               
               
                  ob upoštevanju končnih letnih računovodskih izkazov Evropskih skupnosti za proračunsko leto 2007 – zvezek I (C6-0424/2008) (2),
               
            
                  —
               
               
                  ob upoštevanju letnega poročila Evropskega nadzornika za varstvo podatkov organu, pristojnemu za podeljevanje razrešnice, o opravljenih notranjih revizijah v letu 2007,
               
            
                  —
               
               
                  ob upoštevanju letnega poročila Računskega sodišča za proračunsko leto 2007 skupaj z odgovori revidiranih institucij (3),
               
            
                  —
               
               
                  ob upoštevanju izjave o zanesljivosti računovodskih izkazov ter o zakonitosti in pravilnosti z njimi povezanih transakcij, ki jo predloži Računsko sodišče v skladu s členom 248 Pogodbe ES (4),
               
            
                  —
               
               
                  ob upoštevanju členov 272(10), 274, 275 in 276 Pogodbe ES,
               
            
                  —
               
               
                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147,
               
            
                  —
               
               
                  ob upoštevanju člena 71 in Priloge V svojega poslovnika,
               
            
                  —
               
               
                  ob upoštevanju poročila Odbora za proračunski nadzor (A6-0154/2009),
               
            
                  1.
               
               
                  ugotavlja, da je imel Evropski nadzornik za varstvo podatkov leta 2007 na voljo odobritve za prevzem obveznosti v skupnem znesku 5 milijonov EUR (2006: 4,1 milijona EUR (6)), kar predstavlja skoraj 20 % povečanje v primerjavi z 2006, s stopnjo izkoriščenosti 86,14 %, ki je pod povprečjem drugih institucij (93,84 %);
               
            
                  2.
               
               
                  ugotavlja, da se je število stalnih delovnih mest, dodeljenih Evropskemu nadzorniku za varstvo podatkov, s 24 leta 2006 povečalo na 29 leta 2007 (21 %); v zvezi s tem pozdravlja namen Evropskega nadzornika za varstvo podatkov, da omeji povečanje nalog in števila zaposlenih ter z nadzorovanjem rasti zagotovi polno vključitev novega osebja v naloge ter ustrezno integracijo in usposabljanje;
               
            
                  3.
               
               
                  poudarja, da Računsko sodišče v letnem poročilu navaja, da revizija ni dala povoda za kakršno koli pripombo v zvezi z Evropskim nadzornikom za varstvo podatkov;
               
            
                  4.
               
               
                  opozarja, da je bil sporazum o upravnem sodelovanju med generalnimi sekretarji Komisije, Parlamenta in Sveta, podpisan dne 7. decembra 2006 skupaj z Evropskim nadzornikom za varstvo podatkov, obnovljen za nadaljnje obdobje treh let z začetkom veljavnosti 16. januarja 2007;
               
            
                  5.
               
               
                  ugotavlja, da je urad Komisije za vodenje in izplačevanje posameznih pravic na podlagi zgoraj navedenega sporazuma o sodelovanju zadolžen za upravno obravnavo vseh službenih potovanj Evropskega nadzornika za varstvo podatkov, prav tako ista notranja pravila veljajo za nadomestilo stroškov nastanitve na službenih potovanjih za obe kategoriji, in sicer za oba člana in osebje;
               
            
                  6.
               
               
                  opozarja, da je Evropski nadzornik za varstvo podatkov s sklepom z dne 7. novembra 2006 sklenil vzpostaviti strukturo notranjega nadzora, ki je v skladu z njegovimi dejavnostmi in potrebami; ugotavlja, da je prvo ocenjevanje, ki so ga opravile službe Evropskega nadzornika za varstvo podatkov, pokazalo uporabnost in učinkovitost sistema notranjega nadzora;
               
            
                  7.
               
               
                  z zadovoljstvom ugotavlja, da je bilo prvo poročilo o reviziji, ki ga je objavila služba za notranjo revizijo, prejeto septembra 2007 in da je izpostavilo določena področja, potrebna izboljšav; je zadovoljen z dejstvom, da je bilo izvajanje priporočil službe za notranjo revizijo, s katerimi se je strinjal Evropski nadzornik za varstvo podatkov, uvrščeno med prednostne naloge za 2008 in da je bil v začetku leta 2008 posledično oblikovan akcijski načrt; poziva Evropskega nadzornika za varstvo podatkov, naj v celoti uresniči akcijski načrt;
               
            
                  8.
               
               
                  pozdravlja, da Evropski nadzornik za varstvo podatkov in njegov pomočnik vsako leto objavita izjavo o svojih finančnih interesih na obrazcu, podobnemu tistemu, ki ga vsako leto izpolnijo poslanci Parlamenta in ki vsebuje pomembne podatke o zadevah, kot so poklicne dejavnosti, ki jih je treba prijaviti, in delovna mesta ali dejavnosti, za katere se prejema plačilo;
               
            
                  9.
               
               
                  pozdravlja sklep Evropskega nadzornika za varstvo podatkov z dne 12. septembra 2007 o pristopu k Medinstitucionalnemu sporazumu z dne 25. maja 1999 med Evropskim parlamentom, Svetom in Komisijo o notranjih preiskavah Evropskega urada za boj proti goljufijam (OLAF) (7) pri uveljavljanju sistema, vzpostavljenega z Uredbo (ES) št. 1073/1999 (8);
               
            
                  10.
               
               
                  zahteva, da Evropski nadzornik za varstvo podatkov v naslednje poročilo o dejavnostih (proračunsko leto 2008) vključi poglavje, v katerem bo podrobno opisal ukrepe, sprejete v letu po sklepu Parlamenta o razrešnici, pa tudi morebitne razloge, zaradi katerih ni upošteval priporočil;
               
            
                  11.
               
               
                  ugotavlja, da so pravila o javnih naročilih iz finančne uredbe kljub njenim spremembam za manjše institucije, kot je Evropski nadzornik za varstvo podatkov, še vedno precejšnje breme, predvsem kadar gre za naročila razmeroma majhne vrednosti; poziva Komisijo, naj se v prihodnje med pripravami na oblikovanje predlogov za spreminjanje finančne uredbe obširno posvetuje z Evropskim nadzornikom za varstvo podatkov in z njegovim sekretariatom, da bodo pri končnem osnutku v celoti upoštevani njihovi pomisleki.
               
            
         (1)  UL L 77, 16.3.2007.
      
         (2)  UL C 287, 10.11.2008, str. 1.
      
         (3)  UL C 286, 10.11.2008, str. 1.
      
         (4)  UL C 287, 10.11.2008, str. 111.
      
         (5)  UL L 248, 16.9.2002, str. 1.
      
         (6)  2005: 2,8 milijona EUR
      
         (7)  UL L 136, 31.5.1999, str. 15.
      
         (8)  Uredba (ES) št. 1073/1999 Evropskega parlamenta in Sveta z dne 25. maja 1999 o preiskavah, ki jih izvaja Evropski urad za boj proti goljufijam (OLAF) (UL L 136, 31.5.1999, str. 1).